Bukmuižas iela

Bukmuižas iela ir iela Rēzeknes pilsētas Dienvidu rajonā. Tā nosaukta Latgales ciema Bukmuižas vārdā, kas tagad pazīstams ar vietvārdu Ezernieki, jo no centra virzās šīs apdzīvotās vietas virzienā. Ielas garums ir 1,4 km un tā klāta ar asfaltbetona segumu.

Iela sākas pilsētas vēsturiskajā centrā, netālu no Rēzeknes centrālā tirgus un Katoļu katedrāles. Tā ir 1400 m gara un beidzas krustojumā ar Lauku un Kaunatas ielām. Bukmuižas ielā ir 111 zemes gabali, no kuriem lielākā daļa ir apbūvēti ar galvenokārt vienstāva savrupmājām. Pašā ielas sākumposmā, pie krustojuma ar Latgales ielu daļēji saglabājušies 19. gs. beigās un 20. gs. sākumā būvēti divstāvu īres nami.

Ielu savienojumi 
Bukmuižas iela ir savienota ar šādām ielām:
 Latgales iela (T-veida krustojums)
 Kuldīgas iela
 Bauskas iela (T-veida krustojums)
 Jaunprojekta iela
 Kalēju iela
 Muižas iela (T-veida krustojums) (plānota)
 F. Varslavāna iela
 Pūpolu iela (T-veida krustojums)
 Saules iela (T-veida krustojums)
 Zavoloko iela (T-veida krustojums)
 Lauku iela (T-veida krustojums)

Skatīt arī 
 Dienvidu rajons
 Rēzeknes ielas

Ielas Rēzeknē